text: Les primeres nevades podrien arribar a les serres aquest dijous 7 de novembre | ARA Multimèdia
  Les primeres nevades podrien arribar a les serres aquest dijous 7 de novembre
  Cel aquest 6 de novembre / AM
  La neu podria caure a partir dels 1.200 metres
  L'entrada de novembre podria deixar les primeres nevades a les serres alacantines. Això és el que indica AEMET en la seua web oficial. Aquest dijous 7 de novembre podrien registrar-se precipitacions en forma de neu a partir dels 1.200 metres.
  Pel que fa a aquest dimecres 6, les temperatures se situaran a Alcoi entre els 9 de mínima i els 18 de màxima. Segons l'Agència Estatal de Meteorologia (AEMET), no hi ha probabilitat de precipitació. El cel està ras a primeres hores del matí. Serà un dia molt similar al dimarts. L'oratge serà molt paregut tant als municipis de L'Alcoià com d'El Comtat.
  Ja de cara al cap de setmana i amb una predicció encara poc exacta, les temperatures podrien baixar fins als 5 graus i difícilment superaran els 18-19 graus. Tal com indica AEMET, el dissabte 9 i el diumenge 10 de novembre, la neu podria caure a les serres de 1.300 i 1.400 metres, respectivament.